Diari Oficial de la Generalitat Valenciana


Sumari del DOGV 536, del 27-02-1987 (1987/808260)

DECRET 15/1987, de 16 de febrer, del Consell de la Generalitat Valenciana, pel qual hom prorroga per a 1987 i modifica el Decret 44/1986, del 21 de març, sobre mesures de foment d'ocupació per a 1986.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/02/16/15/dof/vci/html**

### Dades del document

Número de DOGV
:   536

Data del DOGV
:   27-02-1987

Secció del DOGV
:   DISPOSICIONS GENERALS

Número del document
:   1987/808260


Data del document
:   16-02-1987

Organisme emissor
:   Conselleria de Treball i Seguretat Social

Tipus de document
:   Decret

Anàlisi jurídica

Decret 15/1987, de 16 de febrer, del Consell de la Generalitat Valenciana, pel qual es prorroga per a 1987 i modifica el Decret 44/1986, de 21 de març, sobre mesures de foment d'ocupació per a 1986.  
La Llei de la Generalitat Valenciana 9/1984, de 29 de desembre (DOGV de 31 desembre), per la qual s'aprovà el Programa Econòmic Valencià per al període 1984-87, establia com a objectiu del Govern Valencià, d'acord amb el marc de competències assignat a la Generalitat, contribuir a la reducció de la desocupació en l'àmbit territorial, per a la qual cosa establí entre altres un programa de Foment d'Ocupació que atenia especialment a aquells col·lectius més afectats per l'atur, tot canalitzant i fomentant la inversió privada generadora d'ocupació.   
D'acord amb aquesta Llei i amb la Llei 11/1986, de 30 de desembre (DOGV de 31 de desembre), de Pressupostos de la Generalitat Valenciana per a l'exercici 1987, cal establir la norma jurídica que possibilite instrumentar les actuacions de la Conselleria de Treball i Seguretat Social a fi d'estimular la creació d'ocupació, finalitat prioritària de la política econòmica.   
L'anàlisi de l'experiència derivada de les polítiques de promoció d'ocupació dates a terme durant els dos exercicis en els quals ha estat vigent el Programa Econòmic Valencià, com a març de política econòmica a mitjà termini, planteja la necessitat de canalitzar les accions dirigides al foment de l'ocupació, amb un caràcter complementari de les actuacions de l'Administració Central, i de les derivades de les ajudes provinents de la Comunitat Econòmica Europea a través del Fons Social Europea, tant sobre aquells col·lectius que amb majors dificultats accedeixen al mercat de treball, com sobre aquelles àrees territorials amb problemes específics que caracteritzen l'estructura econòmica de la Comunitat Valenciana i que les polítiques genèriques de procedència estatal no cobreixen. Així és com es pretén d'assolir una política eficaç més coherent i específica que s'adapte en major mesura a les característiques pròpies de la base territorial que constitueix la Comunitat Valenciana i que permeta d'atendre els problemes puntuals que s'hi plantegen.   
La Conselleria de Treball i Seguretat Social, atés el desplegament del programa durant l'exercici 1986, considera la necessitat de continuar en la mateixa línia d'actuacions en la mesura que els objectius bàsics d'aquest continuen essent vàlids, tot prorrogant el Decret 44/1986, de 21 de març (DOGV de 9 de maig), del Consell de la Generalitat Valenciana, sobre mesures de foment d'ocupació per a 1986, encara que amb la introducció d?algunes modificacions que permeten una major eficàcia en l'aplicació.   
En atenció d'aquests motius, i fent ús de les facultats conferides per la Llei 5/1983, de 30 de desembre (DOGV de 30 de desembre), de Govern Valencià, a proposta del Conseller de Treball i Seguretat Social i amb la deliberació prèvia del Consell en sessió celebrada el dia 16 de febrer de 1987,   
DECRETE:   
Article únic  
Queda prorrogat per a l'any 1987 el Decret 44/1986, de 21 de març, del Consell de la Generalitat Valenciana, sobre mesures de foment d'ocupació per a 1986, amb l'excepció dels articles quart i sisé i la disposició final tercera els quals queden redactats amb el tenor literal següent:   
«Article quart. Formació professional ocupacional   
La Conselleria de Treball i Seguretat Social podrà finançar la realització de cursos de formació ocupacional dirigits a la promoció, la creació, el manteniment i la transformació de llocs de treball.   
Article sisé. Subvencions a l'ocupació juvenil   
A fi de promoure l'ocupació juvenil la Conselleria de Treball i Seguretat Social podrà establir ajudes a la contractació de joves desocupats d'acord amb la normativa vigent al respecte emanada del Ministeri de Treball i Seguretat Social, així com el desenvolupament de programes de formació professional ocupacional complementaris, en relació a la inserció d'aquests joves en un lloc de treball.   
Disposició final tercera  
Aquest Decret produirà efectes des de l'1 de gener de   
València, 16 de febrer de 1987.   
El President de la Generalitat,  
JOAN LERMA I BLASCO  
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI